**Likumprojekta “Grozījums Publisko iepirkumu likumā” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekta “Grozījums Publisko iepirkumu likumā” (turpmāk – likumprojekts) mērķis ir paredzēt, ka iepirkumu procedūra nav piemērojama Akadēmiskās informācijas centra vai Eiropas augstākās izglītības kvalitātes nodrošināšanas reģistrā iekļautas kvalitātes nodrošināšanas aģentūras sniegtajiem pakalpojumiem studiju virziena novērtēšanas procesā. Likumprojektam jāstājas spēkā 2019.gada 1.janvārī. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likumprojekts izstrādāts pēc Izglītības un zinātnes ministrijas iniciatīvas, ņemot vērā 2018.gada 21.jūnija likumā “Grozījumi Augstskolu likumā”, paredzēto, ka studiju virziena akreditācijas procesā studiju virziena novērtēšanu pēc augstskolas un koledžas izvēles veic Akadēmiskās informācijas centrs vai Eiropas augstākās izglītības kvalitātes nodrošināšanas reģistrā iekļauta kvalitātes nodrošināšanas aģentūra. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Augstskolu likuma 55.3panta 1.1daļa nosaka, ka studiju virzienu akreditāciju organizē Akadēmiskās informācijas centrs, savukārt 2019.gada 1.janvārī stāsies spēkā 2018.gada 21.jūnija likums “Grozījumi Augstskolu likumā”, kas paredz noteikt, ka Augstskolu likuma 55.3panta trešās daļas pirmajā teikumā noteikts, ka studiju virziena akreditācijas procesa ietvaros studiju virziena novērtēšanu veic Akadēmiskās informācijas centrs vai Eiropas augstākās izglītības kvalitātes nodrošināšanas reģistrā iekļauta kvalitātes nodrošināšanas aģentūra pēc augstskolas vai koledžas izvēles atbilstoši normatīvajiem aktiem par studiju virzienu akreditāciju. Ņemot vērā to, ka šobrīd Augstskolu likums paredz, ka studiju virzienu akreditāciju organizē tikai Akadēmiskās informācijas centrs, augstskolām un koledžām nav dota izvēles iespēja, līdz ar to nav nepieciešams veikt iepirkuma procedūras, lai izvēlētos studiju virziena novērtēšanas veicēju. Kad 2019.gada 1.janvārī stāsies spēkā 2018.gada 21.jūnija likums “Grozījumi Augstskolu likumā”, augstskolām un koledžām tiks dota iespēja izvēlēties studiju virziena novērtēšanas veikšanai Akadēmiskās informācijas centru vai Eiropas augstākās izglītības kvalitātes nodrošināšanas reģistrā iekļautu kvalitātes nodrošināšanas aģentūru. Līdz ar to ņemot vērā, ka augstskolas un koledžas atbilst Publisko iepirkumu likuma 1.panta 19.punktā noteiktajai pasūtītāja definīcijai, augstskolām un koledžām, izvēloties studiju virziena novērtēšanas veicēju, būs jāpiemēro iepirkumu procedūra. Likumprojekta mērķis ir noteikt izņēmumu, lai augstskolām un koledžām, izvēloties studiju virziena novērtēšanas veicēju, nebūtu jāveic iepirkums, tādējādi dodot iespēju augstskolām un koledžām pašām izvēlēties atbilstošāko studiju virziena novērtēšanas veicēju. Eiropas augstākās izglītības kvalitātes nodrošināšanas reģistrā iekļautas arī specializētas kvalitātes nodrošināšanas aģentūras (piemēram, Accreditation Agency in Health and Social Sciences (Vācija), Engineering Degree Commission (Francija), European Association of Establishments for Veterinary Education (Austrija)), ko augstskolas un koledžas var izvēlēties konkrētu studiju virzienu novērtēšanas veikšanai. Ja netiks noteikts izņēmums un augstskolām un koledžām būs jārīko iepirkums, augstskolām un koledžām var netikt dota iespēja izvēlēties atbilstošāko studiju virziena novērtēšanas veicēju.  Publisko iepirkumu likuma 5.panta 15.punkts paredz, ka iepirkumu procedūras nepiemēro ekspertu sniegtajiem pakalpojumiem augstskolas vai koledžas, vai studiju virziena novērtēšanas komisijā, vai studiju programmas licencēšanas komisijā. Līdz ar to jau šobrīd ir paredzēts izņēmums, ko piemēro Akadēmiskās informācijas centrs, izvēloties augstskolu, koledžu, studiju virzienu un studiju programmu novērtēšanas ekspertus. Proti, augstākās izglītības kvalitātes novērtēšanas process jau vienreiz ir noteikts kā izņēmums tam, lai netiktu piemērotas iepirkuma procedūras. Ņemot vērā minēto, arī uz studiju virziena novērtēšanas veicēju, proti, institūciju, kas organizēs studiju virziena novērtēšanu, ir nosakāms izņēmums. Ļoti būtiski ir, lai studiju virziena novērtēšanas veicēja izvēle nebūtu atkarīga no zemākās cenas piedāvājuma, jo studiju virziena novērtēšanas veicēja izvēlē būtisks ir attiecīgās institūcijas piedāvājums, kā arī iespējamā specializācija.  Līdz ar to likumprojekts paredz Publisko iepirkumu likuma 5.pantā noteikt izņēmumu, kuram netiks piemērotas Publisko iepirkumu likumā noteiktās iepirkuma procedūras.  Vienlaikus tiek paredzēts, ka likumprojekts stājas spēkā 2019.gada 1.janvārī, proti, vienlaicīgi ar 2018.gada 21.jūnija likumu “Grozījumi Augstskolu likumā”, kas paredz augstskolām un koledžām iespēju izvēlēties studiju virziena novērtēšanas veicēju. |
| 3. | Projekta izstrādē iesaistītās institūcijas un publiskas personas kapitālsabiedrības | Izglītības un zinātnes ministrija. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Akadēmiskās informācijas centrs, Eiropas augstākās izglītības kvalitātes nodrošināšanas reģistrā iekļautas kvalitātes nodrošināšanas aģentūras, augstskolas un koledžas. |
| 2. | Tiesiskā regulējuma ietekme uz tautsaimniecību un administratīvo slogu | Ar likumprojektu tiks nodrošināts, ka augstskolām un koledžām nepalielinās administratīvais slogs, jo nebūs jāveic iepirkuma procedūras, lai izvēlētos atbilstošāko studiju virziena novērtēšanas veicēju. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Likumprojekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Likumprojekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Likumprojekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Augstskolas un koledžas. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Izglītības un zinātnes ministrs Kārlis Šadurskis

Valsts sekretāre Līga Lejiņa

L.Upīte, 67047816

Linda.Upite@izm.gov.lv